Komission asetus(EY) N:o 1353/97, annettu 15 päivänä heinäkuuta 1997, Azorien ja Madeiran riisialan tuotteiden hankintataseen vahvistamisesta ja yhteisöstä lähtöisin olevien tuotteiden tukien tarkistamista koskevista yksityiskohtaisista säännöistä annetun asetuksen (EY) N:o 1324/96 muuttamisesta



Virallinen lehti nro L 186 , 16/07/1997 s. 0007 - 0008



KOMISSION ASETUS (EY) N:o 1353/97, annettu 15 päivänä heinäkuuta 1997, Azorien ja Madeiran riisialan tuotteiden hankintataseen vahvistamisesta ja yhteisöstä lähtöisin olevien tuotteiden tukien tarkistamista koskevista yksityiskohtaisista säännöistä annetun asetuksen (EY) N:o 1324/96 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92 (1), sellaisena kuin se on viimeksi muutettuna asetuksella (EY) N:o 2348/96 (2), ja erityisesti sen 10 artiklan, sekä katsoo, että Azorien ja Madeiran tiettyjen maataloustuotteiden erityisen hankintajärjestelmän soveltamista koskevat yhteiset yksityiskohtaiset säännöt vahvistetaan komission asetuksessa (ETY) N:o 1696/92 (3), sellaisena kuin se on viimeksi muutettuna asetuksella (ETY) N:o 2596/93 (4), asetuksen (ETY) N:o 1600/92 2 artiklan säännösten soveltamiseksi olisi vahvistettava Azorien ja Madeiran riisialan tuotteiden arvioitu hankintatase saarten tarpeiden perusteella; tämän vuoksi komission asetus (EY) N:o 1324/96 (5) olisi muutettava, yhteisöstä peräisin olevien riisialan tuotteiden tuen mukauttamisessa käytettävä laskutapa olisi muutettava vastaavasti, ja odotettaessa toimivaltaisten viranomaisten tiedonantoa kyseisten alueiden nykyisistä tarpeista olisi vahvistettava hankintatase 1 päivästä heinäkuuta 31 päivään joulukuuta 1997, jotta erityisen hankintajärjestelmän soveltaminen ei keskeytyisi, tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 1324/96 seuraavasti: 1. Korvataan 2 artikla seuraavasti: "2 artikla Asetuksessa (ETY) N:o 1600/92 vahvistetun riisialan tuotteisiin sovellettavan tuen määrää mukautetaan lokakuun ja heinäkuun välisenä aikana, kyseiset kuukaudet mukaan lukien, raakariisin interventiohintaan kyseiseksi markkinointivuodeksi vahvistetun kuukausittaisen korotuksen määrää vastaavalla määrällä jalostusasteen mukaan sovellettavalla muuntokurssilla. Jos todistuksen voimassaolo jatkuu markkinointivuoden loputtua, tukea tarkistetaan raakariisin interventiohinnan kyseisen kahden markkinointivuoden välisten vaihtelujen perusteella jalostusasteen mukaan sovellettavalla muuntokurssilla. Hinnanvaihtelu tarkastetaan 1 päivänä syyskuuta ja se määritetään seuraavin perustein: a) raakariisin interventiohinnan välinen ero edellisenä ja uutena markkinointivuonna ilman kuukausittaista korotusta, b) kuukausittaisen korotuksen määrä kerrottuna edellisen lokakuun ja todistushakemuksen esittämiskuukauden, kyseiset kuukaudet mukaan lukien, välisten kuukausien lukumäärällä. Nämä kaksi osatekijää muunnetaan käyttämällä tuotteen toimitushetken jalostusasteen muuntokurssia. Tuen määrää vähennetään a ja b alakohdassa tarkoitetuilla osatekijöillä jalostusasteen mukaan ja sitä korotetaan uuden markkinointivuoden lokakuusta alkaen ensimmäisessä alakohdassa olevien sääntöjen mukaisesti ottaen huomioon uuden markkinointivuoden aikana sovellettava kuukausittainen korotus." 2. Korvataan liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä heinäkuuta 1997. Komission puolesta Franz FISCHLER Komission jäsen (1) EYVL N:o L 173, 27.6.1992, s. 1 (2) EYVL N:o L 320, 11.12.1996, s. 1 (3) EYVL N:o L 179, 1.7.1992, s. 6 (4) EYVL N:o L 238, 23.9.1993, s. 24 (5) EYVL N:o L 171, 10.7.1996, s. 3 LIITE AZORIEN JA MADEIRAN ARVIOITU HANKINTATASE 1 PÄIVÄN HEINÄKUUTA JA 31 PÄIVÄN JOULUKUUTA 1997 VÄLISENÄ MARKKINOINTIKAUTENA >TAULUKON PAIKKA>